CELEX: 62008CJ0495
Language: sl
Date: 2009-11-12 00:00:00
Title: Sodba Sodišča (šesti senat) z dne 12. novembra 2009. # Komisija Evropskih skupnosti proti Združenemu kraljestvu Velika Britanija in Severna Irska. # Neizpolnitev obveznosti države - Direktiva 85/337/EGS - Presoja vplivov projektov na okolje - Obveznost obrazložitve odločitve, da se projekt ne predloži v presojo. # Zadeva C-495/08.

Sodba Sodišča (šesti senat) z dne 12. novembra 2009 – Komisija proti Združenemu kraljestvu
      (Zadeva C‑495/08)
      „Neizpolnitev obveznosti države – Direktiva 85/337/EGS – Presoja vplivov projektov na okolje – Obveznost obrazložitve odločitve, da se projekt ne predloži v presojo“
      Tožba zaradi neizpolnitve obveznosti – Preizkus utemeljenosti, ki ga opravi Sodišče – Upoštevni položaj – Stanje po izteku roka, določenega v obrazloženem mnenju (člen 226 ES) (Glej točko 8.)
      Predmet
      
         
               Neizpolnitev obveznosti države – Kršitev Direktive Sveta 85/337/EGS z dne 27. junija 1985 o presoji vplivov nekaterih javnih
                  in zasebnih projektov na okolje (UL L 175, str. 40) – Obveznost obrazložitve odločitve, da se projekt ne predloži v presojo.
               
            Izrek
      
         
                  1.
               
               
                  
               
               
                  	Združeno kraljestvo Velika Britanija in Severna Irska s tem, da prošnje za presojo načrtovanja izrabe mineralnih virov („Review
                     of Mineral Planning“), vložene v Walesu pred 15. novembrom 2000, niso bile predmet zahtev iz členov 2(1) in 4(2) Direktive
                     Sveta 85/337/EGS z dne 27. junija 1985 o presoji vplivov nekaterih javnih in zasebnih projektov na okolje, kakor je bila spremenjena
                     z Direktivo Sveta 97/11/ES z dne 3. marca 1997, ni izpolnilo obveznosti iz te direktive.
                  
               
            
         
                  2.
               
               
                  
               
               
                  	Združenemu kraljestvu Velika Britanija in Severna Irska se naloži plačilo stroškov.